Κανονισμός (ΕΚ) αριθ. 591/2001 του Συμβουλίου
της 19ης Μαρτίου 2001
περί ανανεώσεως για το έτος 2001 των μέτρων που προβλέπονται στον κανονισμό (EΚ) αριθ. 1416/95 για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995 σχετικά με ορισμένα μεταποιημένα γεωργικά προϊόντα, όσον αφορά προϊόντα καταγωγής Νορβηγίας
(Κείμενο που παρουσιάζει ενδιαφέρον για τον ΕΟΧ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Με βάση τον κανονισμό (ΕΚ) αριθ. 1416/95(1), ανοίχτηκαν για το 1995 δασμολογικές ποσοστώσεις υπέρ της Νορβηγίας σύμφωνα με τους όρους που καθορίζονται στο παράρτημα ΙΙ.
(2) Ο κανονισμός (EΚ) αριθ. 1416/95 ανανεώθηκε για τα έτη 1996, 1997, 1998, 1999 και 2000 με τους κανονισμούς (EΚ) αριθ. 102/96(2), (ΕΚ) αριθ. 306/97(3), (ΕΚ) αριθ. 560/98(4), (ΕΚ) αριθ. 2847/98(5) και (ΕΚ) αριθ. 215/2000(6), αντιστοίχως.
(3) Δεν κατέστη δυνατή η σύναψη πρόσθετων πρωτοκόλλων μέχρι την 1η Ιανουαρίου 2001. Υπό τους όρους αυτούς και σύμφωνα με τα άρθρα 76, 102 και 128 της πράξης προσχώρησης του 1994, η Κοινότητα θα πρέπει να λάβει τα ενδεικνυόμενα μέτρα για αντιμετώπιση της κατάστασης. Συνεπώς, είναι σκόπιμο να ανανεωθούν για το έτος 2001 τα μέτρα που προβλέπονται στον κανονισμό (EΚ) αριθ. 1416/95.
(4) Τα απαιτούμενα μέτρα για την εφαρμογή του παρόντος κανονισμού, θεσπίζονται σύμφωνα με το άρθρο 2 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7).
(5) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(8), κωδικοποίησε τις διατάξεις διαχείρισης των δασμολογικών ποσοστώσεων που προβλέπεται να χρησιμοποιηθούν κατά χρονολογική σειρά αποδοχής των διασαφήσεων θέσης σε ελεύθερη κυκλοφορία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα μέτρα που προβλέπονται στο άρθρο 1 παράγραφος 2 του κανονισμού (EΚ) αριθ. 1416/95 ανανεώνονται προκειμένου να καλύψουν το έτος 2000.
Το παράρτημα II του κανονισμού (EΚ) αριθ. 1416/95 αντικαθίσταται από το κείμενο που εμφαίνεται στο παράρτημα του παρόντος κανονισμού.
2. Σε περίπτωση που η Νορβηγία διακόψει την εφαρμογή των αμοιβαίων μέτρων υπέρ της Κοινότητας, η Επιτροπή μπορεί, σύμφωνα με τη διαδικασία του άρθρου 2 παράγραφος 2 του παρόντος κανονισμού, να αναστείλει την εφαρμογή των μέτρων που προβλέπονται στην παράγραφο 1.
Άρθρο 2
1. Η Επιτροπή επικουρείται από την επιτροπή που αναφέρεται στο άρθρο 15 του κανονισμού (ΕΚ) αριθ. 3448/93 του Συμβουλίου(9), η οποία στο εξής θα καλείται "η επιτροπή".
2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ.
Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ καθορίζεται σε ένα μήνα.
3. Η επιτροπή θεσπίζει τον εσωτερικό κανονισμό της.
Άρθρο 3
Η διαχείριση των κοινοτικών δασμολογικών ποσοστώσεων του παραρτήματος ΙΙ του κανονισμού (ΕΚ) αριθ. 1416/95 γίνεται σύμφωνα με τα άρθρα 308 α έως 308 γ του κανονισμού (ΕΟΚ) αριθ. 2454/93.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαρτίου 2001.